Πορτοκαλοσαλάτα με κρεμμύδια
Η Γωγώ Δελογιάννη σκέφτηκε να φτιάξει μια ωραία μανιάτικη σαλάτα με πορτοκάλι και ελιές, υλικά απλά, καθαρά χειμωνιάτικα, χυμώδη.
4 ζουμερά πορτοκάλια , 2 ξερά κρεμμύδια, καθαρισμένα, κομμένα σε λεπτές ροδέλες, 100 γρ. ελιές πράσινες ή μαύρες ή θρούμπες (όχι ξιδάτες) ή ανάμεικτες + λίγες  ακόμα, για το σερβίρισμα , 60 ml αγουρέλαιο , 30 ml μηλόξιδο , αλάτι, φρεσκοτριμμένο πιπέρι
Για να φτιάξουμε την σαλάτα πορτοκάλι με κρεμμύδια, κόβουμε τα πορτοκάλια σε λεπτές στρογγυλές φέτες πάχους 1/2 εκ. και με ένα μαχαιράκι αφαιρούμε τη φλούδα τους μαζί με το λευκό μέρος. Πετάμε και τα κουκούτσια, αν υπάρχουν.Βάζουμε τις φέτες σε ένα μεγάλο μπολ και προσθέτουμε όλα τα υπόλοιπα υλικά.Ανακατεύουμε, σκεπάζουμε σφικτά το μπολ με διάφανη μεμβράνη και το βάζουμε για 3 ώρες στο ψυγείο, ώστε να αναμειχθούν οι γεύσεις και τα αρώματα.Περίπου 30 λεπτά πριν σερβίρουμε την σαλάτα πορτοκάλι με κρεμμύδια, βγάζουμε το μπολ από το ψυγείο, προσθέτουμε τις επιπλέον ελιές, ανακατεύουμε απαλά και σερβίρουμε.
Ελιά,Κρεμμύδι,Πορτοκάλι,Light,Vegan,Χορτοφαγικά